
Møtedato:

24.05.07

Tid:

12.15-13.45

Sted:

Hiet, Adm.bygget

Møteleder:
Kristin Solberg (leder)

Referent:
Hege Skarsfjord og Rigmor Bjørkli

Arkivref.:

200701128-9/RBJ/012

Til stede:
Kristin Solberg, Ida Stranda, Lone Dybdal, Jan Larsen

Forfall:

Marit Fagerheim,

Ikke møtt: 
Kenneth Mikalsen

Sekretariatet:  Øyvind Løken, Hege Skarsfjord og Rigmor Bjørkli

Ingen merknader til innkallinga. Øyvind Løken meldte inn to orienteringssaker til eventuelt.

05/07 

Referat og orienteringer
a) Referat fra LMU-møte 22.02.07, også sendt ut tidligere

b) Referat fra møte i Forum for kontaktpersoner for studenter med nedsatt funksjonsevne, avholdt den 17.04.07

c) Styresak 14-07 ”Nedlegging av Forum for kvalitet i utdanningen, utvidelse av Læringsmiljøutvalgets mandat og ny sammensetning av utvalget”
d) Brukerforum for funksjonshemmede i høyere utdanning – brev fra Kunnskapsdepartementet av 23.03.07

e) Arbeidstilsynets rapport 

Til e) LMU fikk Arbeidstilsynets rapport lagt fram til orientering. LMU drøftet Arbeidstilsynets pålegg 1, 2 og 3 som omhandler studentenes arbeidsmiljø. Rapporten ble tatt til etterretning. 

06/07

Godkjenning av Læringsmiljøhåndbok for UiT



Vedtak:

Læringsmiljøhåndboka godkjennes av LMU med de endringer som er foretatt etter LMUs tidligere behandling, samt innspill som er innkommet etter høring ved alle enheter samt Studentstyret. Læringsmiljøhåndboka framlegges universitetsstyret til orientering.
07/07

Årsrapport LMU 2006-2007


Vedtak: 

LMU godkjenner ”Forslag til Årsrapport fra Læringsmiljøutvalget (LMU) studieåret 2006-2007” med de endringer som framkom i møtet.”

08/07

Møteplan høsten 2007 
Møteplan for LMU høsten 2007: Torsdag 27. september og onsdag 28. november. Til møtet den 27. september vil LMU få en oversikt over tiltakene i Handlingsplan for studenter med nedsatt funksjonsevne, samt  status for oppfølging av disse. På møtet 28. november vil LMU få lagt fram en sak om læringsmiljørelaterte forhold basert på avdelingenes kvalitetsrapporter som skal danne grunnlag for Utdanningsmeldinga.

09/07 
Tilgjengelig og tilrettelagt faglitteratur for studenter med syns- og lesehemninger – rapport fra utvalg nedsatt av KD – høring

Kunnskapsdepartementet har bedt diverse høringsinstanser om å uttale seg om rapporten Tilgjengelig og tilrettelagt faglitteratur for studenter med syns- og lesehemninger. Rapporten er utarbeidet av en gruppe nedsatt av departementet. Arbeidsgruppens mandat var å kartlegge og vurdere studielitteratursituasjonen for syns- og lesehemmede studenter. Gruppen skulle også legge fram forslag som kan bidra til å legge situasjonen for disse studentene. Arbeidsgruppen har levert en omfattende rapport på hele 74 sider. Gruppen kommer med forslag til 32 ulike tiltak. 

Ved UiT er saken på intern høring ved følgende enheter: fakultetene, NFH, U-Vett, UB, TMU og IT-avdelinga. Intern høringsfrist er satt til 10. juni.
Med bakgrunn i de høringssvar som kommer fra enhetene vil universitetsdirektøren utforme et svar på vegne av UiT. 

LMU tok saken til etterretning og forutsatte at andre instanser ved UiT gir de innspill som bør gis. Dette er en viktig rapport, som er i tråd med de mål UiT selv har i forhold til tilrettelegging av studiesituasjonen for studenter med funksjonsnedsettelser. 

10/07 
Eventuelt


Øyvind Løken gav en orientering om at Statsbyggs portal ”Bygg for alle” nå skal lanseres. Etter Løkens mening gir systemet ikke et godt bilde av tilgjengeligheten til UiTs bygg. Statsbygg har hatt store utviklingskostnader og det er ikke grunn til å tro at det nå gjøres noen endringer i systemet. Øyvind Løken skal delta på lanseringsmøtet.


Øyvind Løken orienterte også om et internasjonalt seminar om universitet campuser som skal avholdes i Trondheim i begynnelsen av juni. Løken ble oppfordret til å delta på dette.


Dette var siste møte for dagens medlemmer i LMU. Høstsemesteret overtar ”nye” LMU, som har fått et utvidet mandat og som blir supplert med to medlemmer. 

Jan Larsen takket Kristen Solberg for godt lederskap inneværende studieår.
Tromsø, 25.05.2007

